കമ്യൂണിസം കെട്ടിപ്പടുത്തത് പച്ചനുണകളുടെ കല്ലറയില് നിന്ന്: കുമ്മനം രാജശേഖരന് കരുവാരകുണ്ട്: കമ്യൂണിസം കെട്ടിപ്പടുത്തത് പച്ചനുണകളുടെ കല്ലറയില് നിന്നാണെന്ന് മുന് മിസോറാം ഗവര്ണറും ബിജെപി നേതാവുമായ കുമ്മനം രാജശേഖരന്. 1921 മാപ്പിള ലഹള രക്തസാക്ഷി അനുസ്മരണ സമിതി നടത്തിയ ഹിന്ദു വംശഹത്യയുടെ ഒരു നൂറ്റാണ്ട്, തുവ്വൂര് കിണര് രക്തസാക്ഷി അനുസ്മരണം ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം. 1921 ലെ കലാപത്തില് യഥാര്ത്ഥരക്തസാക്ഷികളെ തിരസ്കരിച്ച് അര്ഹരല്ലാത്തവരെ ഉള്കൊള്ളിക്കാനാണ് ഇന്ന് പലരും ശ്രമിക്കുന്നത്. മതവര്ഗീയത ഇന്ന് അരങ്ങ് വാഴുന്പോള് സിപിഎമ്മും കോണ്ഗ്രസുമെല്ലാം നിശബ്ദരാവുകയാണ്. പച്ചനുണകളുടെ കല്ലറയിലാണ് കമ്മ്യൂണിസ്റ്റ് പ്രസ്ഥാനം കെട്ടിപ്പടുത്തത്. സംസ്ഥാന സര്ക്കാരിന്റെ അശാസ്ത്രീയമായ സമീപനങ്ങള് കേരളത്തെ തീവ്രവാദത്തിന് വളക്കൂറുള്ള മണ്ണാക്കി മാറ്റി. കോണ്ഗ്രസിന്റെ മുന്കാല നേതാക്കള് പകര്ന്ന നന്മകളും ഗുണങ്ങളും നിലവിലുള്ള നേതാക്കള്ക്ക് ഇല്ലാതെ പോയെന്നും കുമ്മനം രാജശേഖരന് കുറ്റപ്പെടുത്തി. അനുസ്മരണ സമിതി ജില്ലാ വൈസ് പ്രസിഡന്റ് ജമുന ദേവി ചടങ്ങില് അധ്യക്ഷത വഹിച്ചു.